stanford-oval/wikipedia huggingface dataset:
Kenia yleisurheilun maailmanmestaruuskilpailuissa
Kenian parhaat MM-mitaliurheilijat

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Ezekiel Kemboi | 4 | 3 | 0 | 7 | 2003–2015 |
| Faith Kipyegon | 4 | 2 | 0 | 6 | 2015–2023 |
| Vivian Cheruiyot | 4 | 1 | 0 | 5 | 2007–2015 |
| Moses Kiptanui | 3 | 1 | 0 | 4 | 1991–1997 |
| Asbel Kiprop | 3 | 0 | 0 | 3 | 2011–2015 |
| Conseslus Kipruto | 2 | 2 | 1 | 5 | 2013–2022 |
| Hellen Onsando Obiri | 2 | 1 | 1 | 4 | 2013–2022 |
| Catherine Ndereba | 2 | 1 | 0 | 3 | 2003–2007 |
| Edna Kiplagat | 2 | 1 | 0 | 3 | 2011–2017 |
| Billy Konchellah | 2 | 0 | 1 | 3 | 1987–1993 |
| Ismael Kirui | 2 | 0 | 0 | 2 | 1993–1995 |
| Abel Kirui | 2 | 0 | 0 | 2 | 2009–2011 |
| David Rudisha | 2 | 0 | 0 | 2 | 2011–2015 |
| Janeth Jepkosgei | 1 | 2 | 0 | 3 | 2007–2011 |
| Milcah Chemos Cheywa | 1 | 2 | 0 | 3 | 2009–2013 |
| Brimin Kiprop Kipruto | 1 | 1 | 2 | 4 | 2005–2015 |
| Moses Tanui | 1 | 1 | 0 | 2 | 1991–1993 |
| Christopher Koskei | 1 | 1 | 0 | 2 | 1995–1999 |
| Wilson Boit Kipketer | 1 | 1 | 0 | 2 | 1997–1999 |
| Benjamin Limo | 1 | 1 | 0 | 2 | 1999–2005 |
| Eliud Kipchoge | 1 | 1 | 0 | 2 | 2003–2007 |
| Alfred Kirwa Yego | 1 | 1 | 0 | 2 | 2007–2009 |
| Elijah Manangoi | 1 | 1 | 0 | 2 | 2015–2017 |
| Timothy Cheruiyot | 1 | 1 | 0 | 2 | 2017–2019 |
| Beatrice Chepkoech | 1 | 1 | 0 | 1 | 2019–2023 |
| Sally Barsosio | 1 | 0 | 1 | 2 | 1993–1997 |
| Linet Masai | 1 | 0 | 1 | 2 | 2009–2011 |
| Eunice Jepkoech Sum | 1 | 0 | 1 | 2 | 2013–2015 |
| Hyvin Jepkemoi | 1 | 0 | 1 | 2 | 2015–2017 |
| Mary Moraa | 1 | 0 | 1 | 2 | 2022–2023 |
| Paul Kipkoech | 1 | 0 | 0 | 1 | 1987 |
| Douglas Wakiihuri | 1 | 0 | 0 | 1 | 1987 |
| Yobes Ondieki | 1 | 0 | 0 | 1 | 1991 |
| Paul Ruto | 1 | 0 | 0 | 1 | 1993 |
| Daniel Komen | 1 | 0 | 0 | 1 | 1997 |
| Richard Limo | 1 | 0 | 0 | 1 | 2001 |
| Charles Kamathi | 1 | 0 | 0 | 1 | 2001 |
| Reuben Kosgei | 1 | 0 | 0 | 1 | 2001 |
| Luke Kibet | 1 | 0 | 0 | 1 | 2007 |
| Nicholas Bett | 1 | 0 | 0 | 1 | 2015 |
| Julius Yego | 1 | 0 | 0 | 1 | 2015 |
| Geoffrey Kirui | 1 | 0 | 0 | 1 | 2017 |
| Ruth Chepngetich | 1 | 0 | 0 | 1 | 2019 |
| Emmanuel Korir | 1 | 0 | 0 | 1 | 2022 |
| Paul Tergat | 0 | 2 | 1 | 3 | 1995–1999 |
| Patrick Sang | 0 | 2 | 0 | 2 | 1991–1993 |
| Sylvia Kibet | 0 | 2 | 0 | 2 | 2009–2011 |
Küsse im Mondschein

| Küsse im Mondschein Pirko Manola und Wyn Hoop |
| --- | --- | --- |

Kokoelmalevyn tiedot
 Äänitetty : 1961-1963
 Julkaistu: 1998
 Tuottaja(t): Sigrid Volkmann, Werner Müller
 Tyylilaji: Pop
 Kesto: 47.02
 Levy-yhtiö: Bear Family Records
Küsse im Mondschein on vuonna 1998 julkaistu kokoelma-albumi, jolla Pirkko Mannola - eli Pirko Manola, kuten häntä kutsuttiin - laulaa Saksassa vuosina 1961-1963 levyttämiään kappaleita. Useita hän laulaa duettona senhetkisen saksalaisen suosikin Wyn Hoopin kanssa.
Kappaleet

Bam-schi-bam - Who Put The Bomb - (Barry Mann - Jerry Goffin - Günter Loose) - 2:36 (1961)
Küsse im Mondschein - Ginny Come Lately - (Gary Geld - Peter Udell - Günter Loose) - 2:47 (1962)
Komm ein bisschen näher zu mir her - (Dr. Wilhelm Garstensen - Rudolf Maluck) - 2:36 (1962)
Mama will dich sehen - (Margarete Bette Dahn - Kurt Eliot) -  - 2:04 (1962)
Tagelang - Nächtelang  - I Like Girls - (Paul Vance - Lee Pockriss - Claus Ritter) - 2:02 (1962)
Weil es die Liebe so will - (Karl Göttinger) - 2:14 (1962)
Serenata d'amor - (Arnie Flor - Ralf Arnie) - 2:40 (1962)
Ukulele Baby - (Hans Carste - Storch - P. Berling) - 2:18 (1962)
Sieben Tage in der Woche - (Eric Hein - Jules Verard) - 2:22 (1972)
Ringel dingel Dickie aus Manhattan - The Oo-We - (Syd Dale - Günter Loose) - 2:16 (1962)
Der Cowboy Billy kommt aus Bern - (Willy Berking - Franz Rüger) - 2:45 (1962)
Er stand am Neckar - (Willy Berking - Franz Rüger) - 2:26 (1962)
Das grosse Glück - (Karl Götz - Gisela Zimber) - 2:07 (1963)
Endlose Reise - Over The Mountain Across The Sea - (Rex Garvin - Günter Loose) - 2:34 (1963)
Billy Billy Boy - (Christian Bruhn - Günter Loose) - 2:51 (1962)
Liebe und Mondschein - Betty's Bossa Nova - (Jack Wolf 'Bugs' Bower - Günter Loose) - 2:12 (1963)
Morgen wird unsere Hochzeit sein - (G. Berner - Heinrich Reinsch) - 2:38 (1963)
Im Frühling - Petronio Cha Cha - (Marino Marini - Walter Leissle) - 2:11 (1963
ich pfeif' auf Gold und Geld - (Heinz Buchholz - P. Berling) - 2:35 (1963)
Duettona Wyn Hoopin kanssa: 2, 3, 4, 7, 8, 9, 13, 14, 18, 19
Karate kesäolympialaisissa 2020 – miesten yli 75 kg

Miesten yli 75 kg painoluokka karatessa Tokion olympialaisissa 2020 kilpailtiin Nippon Budōkanilla 7. elokuuta. Kilpailu käytiin kumitessa. Kilpailuun osallistui 10 karatekaa.
Loppuottelussa kohtasivat iranilainen Sajjad Ganjzadeh ja saudiarabialainen Tareg Hamedi. Hamedi johti ottelua 4–1, mutta ryhmäsi Ganjzadehin potkulla. Hamedi diskattiin ja ottelu tuomittiin Ganjzadehin 4–0 voittoon. Pronssimitalit menivät japanilaiselle Ryutaro Aragalle ja turkkilaiselle Uğur Aktaşille.
Karsinnat

Kilpailuun osallistui yhteensä kymmenen karatekaa. Isäntämaa Japani sai yhden urheilijan suoraan olympiaturnaukseen. Neljä urheilijaa valittiin rankingin perusteella kuitenkin siten, että yhdestä maasta sai tulla korkeintaan yksi urheilija. Kolme urheilijaa valittiin karsintaturnauksen kautta. Karsintaturnaus järjestettiin Pariisissa 11. – 13. kesäkuuta 2021. Loput paikat täytettiin maanosien omien kiintiöiden kautta sekä erillisten kutsujen kautta. Kutsuja lähetettiin neljä. Afrikalla oli kolme paikkaa, Aasialla kaksi, Euroopalla kaksi, Oseanialla kaksi ja Amerikalla kolme. Amerikan ja Afrikan piti valita urheilijat siten, että kaikki kolme urheilijaa eivät saaneet olla samasta maasta.
| Karsintatapa | Ajankohta | Paikat | Karateka(t) |
| --- | --- | --- | --- |
| Isäntämaa |  | 1 |  Ryutaro Araga (JPN) |
| Ranking | toukokuu 2021 | 4 |  Uğur Aktaş (TUR)    Ivan Kvesić (CRO)    Sajjad Ganjzadeh (IRI)    Jonathan Horne (GER) |
| Karsintaturnaus | 11. – 13. kesäkuuta 2021 | 3 |  Tareg Hamedi (KSA)    Gogita Arkania (GEO)    Daniel Gaysinsky (CAN) |
| Maanosien omat paikat |  | 2 |  Brian Irr (USA)    Daniyar Yuldashev (KAZ) |
| Kutsut |  | 0 |  |
Turnaus

Karatekat oli jaettu kahteen lohkoon, joista kummastakin kaksi parasta eteni välieriin.
Turnaus > Alkulohkot > Lohko A

| Karateka | O | V | T | P | Huom |
| --- | --- | --- | --- | --- | --- |
|  Ryutaro Araga (JPN) | 3 | 3 | 0 | 6 | Välieriin |
|  Uğur Aktaş (TUR) | 3 | 2 | 1 | 4 | Välieriin |
|  Gogita Arkania (GEO) | 3 | 1 | 2 | 2 |  |
|  Daniyar Yuldashev (KAZ) | 3 | 0 | 3 | 0 |  |
|  Jonathan Horne (GER) |  |  |  |  | Hylättiin (loukkaantui) |
Turnaus > Alkulohkot > Lohko B

| Karateka | O | V | TP | T | P | Huom |
| --- | --- | --- | --- | --- | --- | --- |
|  Sajjad Ganjzadeh (IRI) | 4 | 3 | 1 | 0 | 7 | Välieriin |
|  Tareg Hamedi (KSA) | 4 | 2 | 1 | 1 | 5 | Välieriin |
|  Ivan Kvesić (CRO) | 4 | 2 | 0 | 2 | 4 |  |
|  Daniel Gaysinsky (CAN) | 4 | 1 | 1 | 2 | 3 |  |
|  Brian Irr (USA) | 4 | 0 | 1 | 3 | 1 |  |
Turnaus > Mitaliottelut

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
|   |   |   |  |  |  |  |
|   |   |   |  |  |  |  |
|   |   Ryutaro Araga (JPN) |  0  |  |  |  |  |
|   |   Ryutaro Araga (JPN) |  0  |  |  |   |   |
|   |   Tareg Hamedi (KSA)  |   2  |  |  |   |   |
|   |   Tareg Hamedi (KSA)  |   2  |  |  |  Tareg Hamedi (KSA)  |  0  |
|   |   |   |  |  |  Tareg Hamedi (KSA)  |  0  |
|   |   |   |  |  |  Sajjad Ganjzadeh (IRI)  |   4  |
|   |   Sajjad Ganjzadeh (IRI)  |  2  |  |  |  Sajjad Ganjzadeh (IRI)  |   4  |
|   |   Sajjad Ganjzadeh (IRI)  |  2  |  |  |  |  |
|   |   Uğur Aktaş (TUR)  |  2   |  |  |  |  |
|   |   Uğur Aktaş (TUR)  |  2   |  |  |  |  |
Leo Kirch

Leo Kirch (21. lokakuuta 1926 Fahr, kuuluu nyk. Volkachiin, Saksa – 14. heinäkuuta 2011 München, Saksa) oli saksalainen media-alan suuromistaja, jonka omistuksiin kuului parhaimmillaan muun muassa Axel Springer Verlag. Hän omisti nimeään kantavan Kirch-yhtymän ja Saksan ensimmäisen yksityisen satelliittikanavan Sat. 1 -televisiokanavan.
Kalevan Rasti

| Kalevan Rasti |
| --- | --- |

Perustettu:  1950
Paikkakunta:  Joensuu
Lajit:  suunnistus
Puheenjohtaja:  Hannu Airila
Kalevan Rasti on vuonna 1950 perustettu joensuulainen suunnistusseura. Seura on tullut tunnetuksi panostuksestaan suunnistustaidon kehittämiseen ja menestyksestään viestisuunnistuksessa. 2000-luvulla Kalevan Rasti on ollut Suomen menestyksekkäin suunnistusjoukkue kuudella Jukolan viestin voitollaan. Seuran lyhennys on KR. Puheenjohtaja toimii Hannu Airila.
Viestisaavutuksia

Jukolan viestin voitto vuosina 2004, 2005, 2007, 2012, 2013 ja 2014
Tiomilan voitto 1983, 2010, 2011, 2013 ja 2014.
Naisten Tiomilan voitto 2001
Venlojen viestin voitto 1992, 1979
Halikko-viestin KR on voittanut 2000-luvulla viisi kertaa, viimeksi 2006
25-mannan voitto vuosina 2005 ja 2006
KR on voittanut Jukolan viestin kiertopalkinnot Hiiden hirven vuosien 2000–2006 jaksolla 105 pisteellä ja Viertolan Härän vuosien 2007–2013 jaksolla 115 pisteellä.
Suunnistajien henkilökohtaisia saavutuksia

Thierry Gueorgiou: 14 maailmanmestaruutta, 4 MM-hopeaa, 4 MM-pronssia, 3 euroopanmestaruutta
Kirsi Boström: 1 maailmanmestaruus
Johanna Asklöf: 1 MM-hopea, 1 MM-pronssi
Kuntosuunnistus

Kalevan Rasti järjestää kaikille avoimia kuntosuunnistuksia eli iltarasteja viikoittain Joensuun lähiympäristön monipuolisissa maastoissa huhti-lokakuussa.
Kisaisännyyksiä

Kalevan Rasti oli järjestämässä vuosien 1982 ja 2000 Jukolan viestiä. Molemmat järjestettiin Liperin Pärnävaaralla. KR järjesti vuoden 2017 Jukolan viestin Enon kirkonkylän kupeessa Harpatinvaaran ympäristössä.
Vuonna 2006 seura järjesti Fin5-suunnistusviikon sekä tarkkuussuunnistuksen ja pyöräsuunnistuksen maailmanmestaruuskilpailut Joensuun ympäristön suppa- ja harjumaastoissa.
KR on isännöinyt useita SM-kilpailuja Pohjois-Karjalan maastoissa.
Kirjallisuutta

Hennariikka Lonka, Annariitta Kottonen: Tuuliajelulta hornan kuuseen - Kalevan Rasti 1950-2000. 2000.
Hennariikka Lonka: Hornankuusesta maailman huipulle - Kalevan Rasti 2001-2020. 2020.
Aiheesta muualla

Kuvia tai muita tiedostoja aiheesta Kalevan Rasti Wikimedia Commonsissa
Kalevan Rastin kotisivut
Ruotsalaisen viestisuunnistuskilpailu Tiomilan voittajajoukkue vuonna 2011.
Jukolan viestin voittajajoukkue vuonna 2012.
Kalevan Rastin kolmanneksi sijoittunut joukkue vuoden 2016 Lappee-Jukolassa.
Kim Sharma

| Kim Sharma |
| --- | --- |

Henkilötiedot
Syntynyt: 21. tammikuuta 1980 (ikä 44) Ahmednagar, Maharashtra, Intia
Ammatti:  näyttelijä malli
Puoliso:  Ali Punjani (2010–2017)
Näyttelijä
Aktiivisena:  2000–2010
Aiheesta muualla
IMDb 
Kim Sharma (s. 21. tammikuuta 1980 Ahmednagar, Maharashtra, Intia) on intialainen näyttelijä ja malli. Hän teki elokuvadebyyttinsä Aditya Chopran ohjaamassa hindinkielisessä elokuvassa Mohabbatein (2000), josta tuli suuri menestys. Hänen seuraavat elokuvansa eivät menestyneet erityisemmin, ja hänen näyttelijän uransa hiipui hänen mentyään naimisiin Ali Punjanin kanssa vuonna 2010.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2000 | Mohabbatein | Sanjana | Hindi |  |
| 2002 | Tumse Achcha Kaun Hai | Bobby Gujral | Hindi |  |
| 2002 | Kehtaa Hai Dil Baar Baar | Ritu Patel | Hindi |  |
| 2002 | Khadgam | Pooja | Telugu |  |
| 2003 | Alai |  | Tamili |  |
| 2004 | Fida | Sonia | Hindi |  |
| 2005 | Padmashree Laloo Prasad Yadav | Rita | Hindi |  |
| 2005 | Yakeen | Tanya S. Thakur | Hindi |  |
| 2005 | Taj Mahal: An Eternal Love Story | Laadli Begum | Hindi |  |
| 2006 | Tom, Dick, and Harry | Bijli | Hindi |  |
| 2006 | Ladies Tailor | Radhika | Hindi |  |
| 2006 | Zindaggi Rocks | Joy | Hindi |  |
| 2006 | Moonlight |  | Hindi |  |
| 2007 | Kudiyon Ka Hai Zamana | Kanika | Hindi |  |
| 2007 | Nehlle Pe Dehlla | Kim | Hindi |  |
| 2007 | Heyy Babyy |  | Hindi | Erikoisesiintyminen |
| 2007 | Chhodon Naa Yaar | Rashmi | Hindi |  |
| 2007 | Godfather: The Legend Continues |  | Urdu | Pakistanilainen elokuva |
| 2008 | Money Hai Toh Honey Hai | Sara | Hindi |  |
| 2008 | Deshdrohi |  | Hindi |  |
| 2009 | The Whisperers | Natasha | Englanti |  |
| 2009 | Magadheera | Hamsa | Telugu | Erikoisesiintyminen laulussa ”Jorsey” |
| 2009 | Anjaneyulu |  | Telugu | Erikoisesiintyminen laulussa ”Raajulakey Raraju” |
| 2009 | Daddy Cool | Jenny | Hindi |  |
| 2009 | Yagam | Sophie | Telugu |  |
| 2010 | Marega Salaa | Tanya Singhania | Hindi |  |
| 2011 | Loot | Sharmili M. Siqueira (SMS) | Hindi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Kim Sharma Internet Movie Databasessa. (englanniksi)
Kim Simonsson

Kim Simonsson (s. 1974 Helsinki) on suomalainen kuvataiteilija. Hän on valmistunut taiteen maisteriksi Taideteollisesta korkeakoulusta vuonna 2000. Simonsson toteuttaa figuratiivisia veistoksia keramiikasta. Hänet valittiin vuoden nuoreksi taiteilijaksi vuonna 2004. Vuonna 2009 hän sai Pro Arte -palkinnon tunnustuksena teknisestä osaamisesta ja omaperäisestä ilmaisusta.
Ensimmäisen yksityisnäyttelynsä Simonsson piti Kluuvin galleriassa Helsingissä vuonna 2003. Yhteisnäyttelyihin hän on osallistunut vuodesta 1997 alkaen. Simonsson oli kesän 2009 Retretin luolaston päätaiteilija. Syksyllä 2009 hän piti Didrichsenin taidemuseossa Pro Arte -palkintonäyttelyn.
Simonsson yhdistelee teoksissaan japanilaista mangaa ja länsimaisen kuvataiteen traditiota. Hänen dekoratiivisissa veistoksissaan, joiden lähtökohtana on pidetty vanhanajan posliinikoristeveistoksia, esiintyy muun muassa eläimiä, ihmisiä ja avaruusolioita.
»Useissa teoksissani vallitsee eräänlainen viattomuuden ja rajuuden jännite, joka ilmentää muun muassa manga-kulttuuria.»
Simonsson sanoo, että hänestä piti tulla taidemaalari. Kuvataideakatemiaan oli kuitenkin vaikea päästä, joten hän kokeili vaihtoehtoista reittiä Taideteollisen kautta, jossa piti valita joko tekstiili- tai keramiikkalinja. Hän valitsi jälkimmäisen ja huomasi pian sen omaksi alakseen.
Simonsson on luovuttanut Helsingin lentoasemalle Finavian Art Gallery -sarjaan pitkäaikaislainaan teoksensa White Rabbit. Teoksen rikkoi elokuussa 2015 joku Delhiin matkalla olleen ryhmän jäsenistä. Simonsson uskoo saavansa teoksen korjatuksi.
Kuvia julkisista teoksista

Ett stycke himmel, 2004, Raasepori (Tammisaari).
K. J. Ståhlbergin muistolaatta, 2005, Helsinki
Idoli, 2010, Kotka
Temppeli, 2011, Turku.
Emma jättää jäljen, 2017, Espoo
Aiheesta muualla

Kim Simonssonin sivusto (Arkistoitu – Internet Archive)
Leo Kohtala

Leo Johannes Kohtala (s. 2. kesäkuuta 1934 Alahärmä) on suomalainen juristi, kuntajohtaja ja poliitikko. Kohtala suoritti lainopin kandidaatin tutkinnon 1956, sai varatuomarin arvon 1965 ja suoritti oikeustieteen lisensiaatin tutkinnon 1966. Hän työskenteli Hämeenlinnan kaupunginjohtajana vuosina 1967–1992 ja toimi Suomen Sosialidemokraattisen puolueen kansanedustajana Hämeen läänin eteläisestä vaalipiiristä vuosina 1970–1975. Sittemmin hän edusti Hämeenlinnan kaupunginvaltuustossa Eläkeläiset Kansan Asialla -puoluetta vuodesta 1992.
Kaksinaama

| Kaksinaama |
| --- | --- |
 Kaksinaama.
Luoja(t):  Bob Kane Bill Finger
Kustantamo:  DC Comics
Ensiesiintyminen:  Detective Comics #66 (elokuu 1942)
Henkilötiedot
Oikea nimi:  Harvey Dent
Status:  Aktiivinen
Pituus:  183 cm
Paino:  83 kg
Ryhmäsidokset:  Injustice League Injustice Gang Superrikollisten Salainen Yhteisö
Henkilöllisyydet:  Apollo, Janus, Mr. Duall, Count Enchance
Voimat:  Ei yliluonnollisia voimia; rikollisnero
Suhteet
Sukulaiset:  vaimo Gilda Dent tytär Duela Dent
Harvey ”Kaksinaama” Dent (engl. Two-Face) on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Kaksinaama on yksi Batmanin merkittävimmistä vihollisista ja DC Comicsin sarjakuvamaailman kuuluisimmista superroistoista. Hahmon loivat piirtäjä Bob Kane ja käsikirjoittaja Bill Finger, ja se teki ensiesiintymisensä vuoden 1942 elokuussa Detective Comics -lehden numerossa 66. IGN listasi Kaksinaaman 12. sijalle sadan parhaan sarjakuvaroiston listallaan vuonna 2009.
Harvey Dent oli alun perin Gotham Cityn tunnettu piirisyyttäjä, ja hän teki myös yhteistyötä Batmanin kanssa. Kesken mafioso Salvatore Maronin oikeudenkäynnin hän joutuu happoiskun kohteeksi, ja hänen kasvojensa vasen puoli vaurioituu tämän seurauksena vakavasti. Dent menettää järkensä ja omaksuu itselleen uuden nimen ”Kaksinaama”, jonka avulla hän alkaa rakentaa ja kehittää omaa rikollista toimintaansa Gotham Cityn alamaailmassa. Kaksinaama ei kykene jakautuneen persoonansa vuoksi tekemään päätöksiä itsenäisesti, minkä takia hän ratkaisee ongelmansa heittämällä kolikkoa.
Kaksinaama on esiintynyt DC Comicsin sarjakuvamaailmaan perustuvissa medioissa hyvin tiiviisti. Ensimmäisenä Harvey Dentiä elokuvassa esitti Billy Dee Williams vuoden 1989 Batmanissa. Tuossa elokuvassa ei nähdä Dentin muuttumista Kaksinaamaksi. Tommy Lee Jones esitti Kaksinaamaa vuoden 1995 Batman Foreverissa, ja viimeisimpänä Aaron Eckhart vuoden 2008 Yön ritarissa. Yön Ritarissa Harvey Dentin muuttuminen Kaksinaamaksi tapahtuu eri tavalla kuin alkuperäisen tarinan mukaan; Jokeri vangitsee Dentin aikapommilla varustettuun varastorakennukseen, joka on täynnä bensiinitankkeja. Dentin yrittäessä paeta rakannuksesta kädet tuoliin sidottuna hän kaatuu kaataen samalla bensiinitankin ja hänen kasvojen toinen puoli kastuu bensiinistä. Batman ehtii pelastamaan hänet rakennuksesta, mutta räjähdyksen aiheuttama tulipalo polttaa toisen puolen Dentin kasvoista. Televisiosarjassa Gotham nuoren Harvey Dentin roolissa näyttelee Nicholas D'Agosto.
Hahmon julkaisuhistoria

Detective Comics -sarjakuvan 66. numerossa ensiesiintymisensä tehneen Kaksinaaman nimenä on Harvey ”Apollo” Kent. Myöhemmin hahmon sukunimi vaihdettiin muotoon Dent, jotta kustantamo DC Comics välttäisi sekaannuksen Kaksinaaman ja Clark Kentin eli Teräsmiehen välillä.
1940-luvun sarjakuvissa Kaksinaama esiintyi kolmesti, ja 1950-luvun sarjakuvissa kahdesti. Tämän jälkeen hän poistui DC Comicsin sarjakuvista joksikin aikaa, sillä kustantamon tavoitteena oli tuoda sarjakuviin mukaan lapsiystävällisempiä rikollishahmoja. Käsikirjoittaja Dennis O'Neilin ansiosta Kaksinaama teki paluun Batman-sarjakuviin 1970-luvun alussa, ja sen myötä Kaksinaamasta tuli yksi Batmanin merkittävimmistä vihollisista.
Kun Frank Miller uudisti Batmanin hahmoa 1980-luvun puolivälissä, käsikirjoittaja Andy Helfer kirjoitti Kaksinaaman hahmolle aiempaa tarkemman historian ja alkuperän. Helfer loi Dentin hahmon taustalle muun muassa vaikean lapsuuden, johon lukeutuivat alkoholismista kärsinyt ja poikaansa kaltoinkohdellut isä sekä Dentin kärsimä kaksisuuntainen mielialahäiriö ja vainoharhaisuus. Batman: Ensimmäinen vuosi -tarinassa Harvey Dentistä tehtiin myös yksi Batmanin ja komisario James Gordonin tärkeimmistä liittolaisista.
Sarjakuva

26-vuotias Harvey Dent valitaan Gotham Cityn uudeksi piirisyyttäjäksi. Huoliteltuna julkisuudessa esiintyvä, kasvonpiirteiltään komea Dent saa itselleen lempinimen ”Apollo” kreikkalaisen ja roomalaisen mytologian Apollon -jumalan mukaan. Hän aloittaa Gotham Cityn piirisyyttäjän virassa noin puoli vuotta ennen kuin Batman aloittaa oman toimintansa Gotham Cityn rikollisuuden kitkemiseksi.
Dent liittoutuu komisario James Gordonin ja Batmanin kanssa saattaakseen kaksi Gotham Cityn kuuluisaa mafiosoa, Salvatore Maronin ja Carmine Falconen, lukkojen taakse. Oikeudenkäynnissä syylliseksi murhaan todettu Salvatore Maroni tekee Dentiä kohtaan happoiskun heittämällä syövyttävää rikkihappoa tämän kasvoille. Rikkihappo turmelee vasemman puolen Dentin kasvoista, ja nähtyään kuvajaisensa peilistä hän menettää järkensä. Hän omaksuu itselleen uuden nimen ”Kaksinaama”, ja alkaa rakentaa ja kehittää omaa rikollista toimintaansa Gotham Cityn alamaailmassa. Jakautuneesta persoonasta kärsivä Dent ei enää pysty päättämään yksinkertaisistakaan asioista, vaan tekee kaikki päätöksensä heittämällä kolikkoa. Kasvojensa turmeltumisen Kaksinaama kostaa murhaamalla Maronin, ja hänestä tulee yksi Batmanin vakiovihollisista. Kaksinaaman kasvot on onnistuttu muutamaan otteeseen korjaamaan ja hän on väliaikaisesti palannut Batmanin liittolaiseksi, mutta hän on itse turmellut kasvonsa uudelleen palatessaan takaisin rikolliseksi itsekseen. Tarinassa Batman ja Robin #28 Kaksinaama tekee itsemurhan ampumalla itseään päähän.
Kaksinaama muussa mediassa > Elokuvissa > Batman

Tim Burtonin ohjaamassa ja vuonna 1989 ensi-iltansa saaneessa elokuvassa Batman Harvey Dentia esittää Billy Dee Williams. Dent on elokuvassa valittu vastikään Gotham Cityn uudeksi piirisyyttäjäksi, ja hänen tavoitteenaan on saattaa mafioso Carl Grissom lukkojen taakse. Billy Dee Williamsin oli tarkoitus uusia roolinsa Harvey Dentina ja myöhemmin myös Kaksinaamana elokuvasarjan seuraavissa osissa, mutta hahmon osuus päätettiin poistaa vuoden 1992 jatko-osan Batman - paluu käsikirjoituksesta.
Kaksinaama muussa mediassa > Elokuvissa > Batman Forever

Joel Schumacherin ohjaamassa Batman - paluu -elokuvan jatko-osassa Batman Forever Kaksinaaman rooliin valittiin Tommy Lee Jones. Roolia tarjottiin alun perin Mel Gibsonille, joka kuitenkin kieltäytyi roolista kiireisen aikataulunsa vuoksi. Elokuvassa Kaksinaaman syntytarina vastaa hänen ensiesiintymistään: Harvey Dentin kasvojen vasen puoli vaurioituu kesken Salvatore Maronin oikeudenkäynnin, ja hän menettää järkensä. Dent vannoo kostoa Batmania kohtaan, koska tämä ei onnistunut pelastamaan häntä. Myöhemmin Kaksinaamaksi ryhtynyt Dent kätyreineen hyökkää Gotham Cityssä järjestettävään sirkukseen surmaten Dick Graysonin eli ensimmäisen Robinin vanhemmat. Kaksinaama lyöttäytyy yhteen Arvuuttajan (roolissa Jim Carrey) kanssa saadakseen selville Batmanin todellisen henkilöllisyyden ja tehdäkseen tästä lopun. Myöhemmin Arvuuttajan tukikohdassa Dent yrittää ampua Batmanin, mutta Batman huijaa Dentiä heittämällä tätä kohti useita neljännesdollarin kolikoita mikä saa tämän menettämään tasapainonsa ja putoamaan omaan kuolemaansa.
Kaksinaama muussa mediassa > Elokuvissa > Yön ritari

Aaron Eckhart esittää Harvey Dentia ja Kaksinaamaa Christopher Nolanin ohjaamassa vuoden 2008 Yön ritari -elokuvassa, jossa Dent yrittää nujertaa Gotham Cityn mafian Batmanin ja komisario James Gordonin avustuksella. Gotham Cityn mafian kanssa yhteistyöhön lahjotut poliisit kidnappaavat Dentin ja tämän naisystävä Rachel Dawesin, ja lukitsevat heidät kahteen erilliseen räjähteillä varustettuihin varastorakennuksiin. Tuoliin köytetty Dent yrittää vapauttaa itsensä siteistä, mutta kaatuu lattialle. Hän kaataa vahingossa öljytynnyrin, jonka sisältö kastelee hänen kasvojensa ja ruumiinsa vasemman puolen. Batman onnistuu pelastamaan Dentin juuri ennen rakennuksen räjähtämistä, mutta räjähdyksen ja öljyn yhteisvaikutuksesta Dent menettää kasvonsa vasemman puolen tämän sytyttyä tuleen.
Dent omaksuu käyttöönsä vanhan Gotham Cityn poliisissa syntyneen pilkkanimen ”Kaksinaama”, ja surmaa korruptoituneen poliisin sekä Salvatore Maronin. Hän ottaa James Gordonin perheen panttivangeikseen kostaakseen Gordonille, joka ei ennättänyt pelastamaan Rachelia. Batmanin saapuessa paikalle Dent ampuu häntä, mutta Batman hyökkää Dentin kimppuun, joka putoaa rakennuksen reunan yli omaan kuolemaansa.
Kaksinaama muussa mediassa > Animaatiossa

Kaksinaama on esiintynyt mm Batman vs. Two-Face animaatioelokuvassa ja vuoden 1992 Batman-animaatiosarjassa ja Batman – pelottomat animaatiosarjan jaksossa "Legends of the Dark Mite." ja vuoden 2019 Harley Quinn -animaatiosarjassa.